काफ़ी कम उम्र में विद्या ने फ़िल्मी दुनिया में अपने दम पर अपने लिए जगह बनाई है.

जम्मू में एक सैनिक शिविर में समय बिताने के बाद थकान भरे सफ़र से मुंबई लौटी विद्या ने महिला दिवस के मौके पर फ़ोन के ज़रिए बीबीसी
                  से विशेष बातचीत की.
               





विद्या का मानना है कि फ़िल्म आज भी व्यवसायिक स्तर पर हीरो के नाम पर ही चलती है, इसलिए फ़िल्मकार महिला प्रधान फ़िल्में बनाने
                  से हिचकिचाते हैं और अभिनेत्रियों को पैसे भी कम मिलते हैं. 
               

पेश है विद्या बालन से बातचीत के कुछ मुख्य अंश

महिला दिवस आपके लिए एक ख़ास दिन होता है या आम दिनों की तरह इसे मनाती हैं?




साल का हर दिन गुज़रने के बाद हमारी उम्र एक दिन बढ़ती है फिर भी हर साल हम जन्मदिन मनाते हैं. उसी तरह से रोज़ महिला दिवस ज़रूर
                  होता है लेकिन फिर भी एक ख़ास दिन चुना गया है जो अच्छी बात है. महिलाओं ने हर क्षेत्र में जो कुछ भी हासिल किया है उसका जश्न
                  मनाने का दिन है.
               

वो कौन सी महिलाएँ रही हैं जिन्होंने आपको सबसे ज़्यादा प्रभावित किया?




सबसे पहली तो मेरी माँ जो होममेकर हैं, घर में रहती हैं. उन्होंने अपनी पूरी ज़िंदगी ईंट पत्थरों के मकान को घर बनाने में समर्पित
                  कर दी है. हम शायद गृहणियों की अहमियत पूरी तरह नहीं समझ पाए हैं. मेरी बहन ने भी मुझे बहुत प्रेरणा दी है, वो कॉरपोरेट जगत में
                  है.  मैने बचपन से यही चाहा था कि मैं अपनी बहन की तरह बनूँ. उसने ज़िंदगी में वो बस कुछ किया जो वो करना चाहती थी.
               

सार्वजनिक जीवन में शबाना आज़मी की मैं बहुत इज़्ज़त करती हूँ. उनके जैसी अभिनेत्री देश में ही दुनिया में बहुत कम है. उन्होंने
                  ज़िंदगी अपने क़ायदों के मुताबिक जी है.
               

आम ज़िंदगी में भी कई ऐसी मिसाले हैं. जब मैं कॉलेज जाने के लिए लोकल ट्रेन में जाती थी तो देखती थी कि कई महिलाएँ काम-काज के
                  लिए आ-जा रही हैं, कोई साथ में सब्ज़ी काट रही है. कई मुद्दों पर चर्चा हो रही है. ज़िंदगी में अलग-अलग मौकों पर कई महिलाओं ने
                  मुझे प्रभावित किया है.
               

आपने बताया कि पहले आप लोकल ट्रेन में सफ़र करती थी लेकिन अब सेलिब्रटी होने के नाते ऐसी कई चीज़ों से आपको नहीं... \n\nउपरोक्त लेख के लिए मुझे एक अच्छा शीर्षक दें।
महिला प्रधान फ़िल्में घाटे का सौदा:विद्या